
 
Ansøgeres underskrift

Samtlige deltagende organisationer skal skrive under på at de vil leve op til de forpligtelser der gør sig gældende for, at kunne modtage støtte til projektaktiviteter i GUDP. Nærværende skema udfyldes og underskrives af alle relevante parter, og gemmes som PDF-fil, før det vedhæftes i forbindelse med udfyldning af GUDP’s digitale ansøgningsblanket. Bemærk at Sekretariatet kun modtager ét skema pr. projektansøgning, så det er vigtigt at samtlige projektdeltagere skriver under på denne erklæring. Det er kun nødvendigt at angive et P-nummer, hvis den pågældende projektdeltager har angivet et P-nummer i ansøgningsblanketten.

	Deltagende virksomheder/organisationers underskrift

	Hermed afgives underskrift fra den ledelsesansvarlige eller den, der er bemyndiget af den ledelsesansvarlige til at underskrive. 
Med underskriften bekræftes det, at virksomheden/institutionens budget er retvisende samt rigtigheden af de øvrige oplysninger, der i ansøgningen er angivet om virksomheden/institutionen.

Ansøger forpligter sig til straks at orientere GUDP-sekretariatet, hvis der sker væsentlige ændringer i de indsendte oplysninger. Dette gælder både før og efter, at der er givet et eventuelt tilsagn fra GUDP om projektstøtte. Ansøger forpligter sig ligeledes til at orientere GUDP-sekretariatet, hvis der modtages finansiering til projektet eller dele af det fra anden side, som ansøger ikke har oplyst på ansøgningstidspunktet.

Ansøger er bekendt med, at oplysninger, der er afgivet i ansøgningen, kan blive offentliggjort på internettet.

Ansøger bekræfter med sin underskrift, at ansøger er informeret om, at tilskud under GUDP-ordningen gives i medfør af bekendtgørelse om lov nr. 23 af 4. januar 2017 om Grønt Udviklings- og Demonstrationsprogram (GUDP-loven) og bekendtgørelse nr. 514 af 27. maj 2024 (GUDP-bekendtgørelsen) samt ABER’s kapitel I og II, herunder artikel 21 og 38 og/eller GBER’s kapitel I og II, herunder artikel 25, 27, 30 og 31. Ansøger er bekendt med, at det er ansøgers eget ansvar at leve op til regler og vilkår, der følger heraf.  

Ansøger bekræfter tillige med sin underskrift:

· at ansøger ikke er kriseramt som defineret i artikel 2, nr. 14, i forordning nr. 702/2014 (ABER) og artikel 2, nr. 18, i forordning nr. 651/2014 (GBER), og
· at ansøger har efterkommet eventuelle tilbagebetalingspåbud udstedt af Europa-Kommissionen i en eller flere afgørelser, hvor statsstøtte ydet af de danske myndigheder er fundet ulovlig og uforenelig med det indre marked, og
· at ansøger, såfremt denne opnår tilskud, til enhver tid straks oplyser GUDP-sekretariatet herom, hvis ansøger fra anden side opnår dækning for samme omkostninger fra anden side med offentlige midler, herunder ved betalinger modtaget under andre nationale foranstaltninger eller EU-foranstaltninger.

OBS: Indsæt selv flere rækker hvis projektet har flere deltagende virksomheder/organisationer

